Oficiālais Vēstnesis L 210 , 20/08/1996 Lpp. 0053 - 0067



Komisijas Lēmums (1996. gada 18. jūlijs), kas nosaka ģenealoģiskos un zootehniskos sertifikātus vaislas dzīvnieku, to spermas, olšūnu un embriju importam (Teksts attiecas uz EEZ) (96/510/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1994. gada 23. jūnija Direktīvu 94/28/EK, kas izklāsta principus attiecībā uz zootehniskajiem un ģenētiskajiem nosacījumiem, ko piemēro dzīvnieku, to spermas, olšūnu un embriju importam no trešām valstīm [1], un jo īpaši tās 4. panta otro un trešo ievilkumu, 5. panta otro un trešo ievilkumu, 6. panta otro ievilkumu un 7. panta otro ievilkumu, tā kā Komisija izstrādā zootehnisko un ģenētisko sertifikātu, kas jāpievieno vaislas dzīvniekiem, to spermai, olšūnām un embrijiem, tos importējot Kopienā; pamatojoties uz informāciju, kas sniegta šajos sertifikātos, notiek ievešana vai reģistrēšana Kopienas ciltsgrāmatā vai reģistrā; tā kā saskaņā ar Padomes Direktīvas 94/28/EK 1. pantu vaislas dzīvniekus var importēt tikai tad, ja tie ir ierakstīti vai reģistrēti tās iestādes ciltsgrāmatā vai reģistrā, ko ved iestāde, kas norādīta Padomes Direktīvas 94/28/EK 3. pantā minētajā sarakstā; tomēr līdz šā saraksta sastādīšanai ir nepieciešams izstrādāt ģenealoģiskos un zootehniskos sertifikātus; tā kā katras sugas, tās spermas, olšūnu un embriju īpatnību dēļ ir jāizveido sertifikāti tīršķirnes vaisliniekiem, vaislas hibrīdcūkām, grūsniem dzīvniekiem, spermai, olšūnām un embrijiem; tā kā laikā, līdz pieņem lēmumu saskaņā ar Direktīvas 94/28/EK 5. panta otro ievilkumu, var importēt tikai spermu no dzīvniekiem, kas izgājuši snieguma testus un ciltsvērtības novērtējumu; tā kā daļa no informācijas, kas sniedzama saņēmējam, ir jau ietverta dzīvnieku, to spermas, olšūnu un embriju importam vajadzīgajos veselības sertifikātos; tā kā tāpēc šī informācija nav jānorāda ģenealoģiskajā un zootehniskajā sertifikātā; tā kā paraugs un sīkākās ziņas par vaislas dzīvniekiem, to spermu, olšūnām un embrijiem, kas attiecīgajām sugām Kopienas iekšējai tirdzniecībai jānorāda ģenealoģiskajā un zootehniskajā sertifikātā, ir jau izklāstīti Komisijas Lēmumā 86/404/EEK [2], Komisijas Lēmumā 88/124/EEK [3], Komisijas Lēmumā 89/503/EEK [4], Komisijas Lēmumā 89/506/EEK [5], Komisijas Lēmumā 90/258/EEK, Komisijas Lēmumā 93/623/EEK [6] un Komisijas Lēmumā 96/80/EK [7]; tā kā šajā lēmumā paredzētie pasākumi ir saskaņā ar Pastāvīgās zootehnikas komitejas atzinumu, IR PIEŅĒMUSI ŠO LĒMUMU. 1. pants Sertifikātam, kas minēts Direktīvas 94/28/EK 4. panta otrajā ievilkumā, jāatbilst: - I pielikumā dotajam paraugam – attiecībā uz tīršķirnes liellopu sugu vaisliniekiem, tīršķirnes vaislas cūkām, tīršķirnes vaislas aitām un kazām, - II pielikumā dotajam paraugam – attiecībā uz vaislas hibrīdcūkām, - identifikācijas dokumentam, kas noteikts Lēmumā 93/623/EEK – attiecībā uz reģistrētiem zirgu dzimtas dzīvniekiem. 2. pants Turklāt, ja 1. pantā minētie dzīvnieki ir grūsni, sertifikāts jāpapildina ar sertifikātu, kas atbilst III pielikumā dotajam paraugam. 3. pants Spermas sertifikātam, kas minēts Direktīvas 94/28/EK 5. panta trešajā ievilkumā, jāatbilst IV pielikumā dotajam paraugam. 4. pants Olšūnu sertifikātam, kas minēts Direktīvas 94/28/EK 6. panta otrajā ievilkumā, jāatbilst V pielikumā dotajam paraugam. 5. pants Embriju sertifikātam, kas minēts Direktīvas 94/28/EK 7. panta otrajā ievilkumā, jāatbilst VI pielikumā dotajam paraugam. 6. pants Datiem, kas izklāstīti sertifikātos, kuri paredzēti 1. līdz 5. pantā, jābūt iekļautiem dzīvnieku, spermas, olšūnu un embriju pavaddokumentos. Šajā gadījumā attiecīgajām iestādēm jāapliecina, ka uzskaitītie dati ir ietverti šajos dokumentos, ar šādu formulējumu: "Apakšā parakstījies apliecina, ka šajos dokumentos ir dati, kas minēti Komisijas Lēmumā 96/510/EK." . 7. pants Šo lēmumu piemēro no 1997. gada 1. augusta. 8. pants Šis lēmums ir adresēts dalībvalstīm. Briselē, 1996. gada 18. jūlijā Komisijas vārdā — Komisijas loceklis Franz Fischler [1] OV L 178, 12.7.1994., 66. lpp. [2] OV L 233, 20.8.1986., 19. lpp. [3] OV L 62, 8.3.1988., 32. lpp. [4] OV L 247, 23.8.1989., 22. lpp. [5] OV L 247, 23.8.1989., 34. lpp. [6] OV L 145, 8.6.1990., 39. lpp. [7] OV L 298, 3.12.1993., 45. lpp. -------------------------------------------------- I PIELIKUMS +++++ TIFF +++++ -------------------------------------------------- II PIELIKUMS +++++ TIFF +++++ -------------------------------------------------- III PIELIKUMS +++++ TIFF +++++ -------------------------------------------------- IV PIELIKUMS +++++ TIFF +++++ +++++ TIFF +++++ -------------------------------------------------- V PIELIKUMS +++++ TIFF +++++ +++++ TIFF +++++ -------------------------------------------------- VI PIELIKUMS +++++ TIFF +++++ +++++ TIFF +++++ +++++ TIFF +++++ --------------------------------------------------